|  |  |
| --- | --- |
|  | ***Suvestinė redakcija nuo 2024-06-21*** |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KAUNO MIESTO SAVIVALDYBĖS ADMINISTRACIJOS DARBO APMOKĖJIMO SISTEMOS NUSTATYMO TVARKOS APRAŠO PATVIRTINIMO** |
| 2024 m. sausio 12 d. Nr. A-33 |
| Kaunas |

*Pakeistas priedas Administracijos direktoriaus 2024-06-21 įsakymu Nr. A-*[*772*](file:///C%3A%5CUsers%5Cgintjoku%5CDownloads%5Ca240772.docx)

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 ir 3 punktais, Lietuvos Respublikos valstybės tarnybos įstatymo 19 straipsnio 3 dalimi, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 5 straipsnio 5 dalimi, Lietuvos Respublikos Vyriausybės 2023 m. lapkričio 8 d. nutarimu Nr. 857 ,,Dėl Darbo apmokėjimo sistemos nustatymo rekomendacijų patvirtinimo“, atsižvelgdamas į Kauno miesto savivaldybės administracijos darbo tarybos 2024 m. sausio 4 d. raštą Nr. DT-2-1:

1. T v i r t i n u Kauno miesto savivaldybės administracijos darbo apmokėjimo sistemos nustatymo tvarkos aprašą ([pridedama](file:///C%3A%5CUsers%5Cgintjoku%5CDownloads%5Ca240033priedas.docx)).

2. P r i p a ž į s t u netekusiais galios:

2.1. Kauno miesto savivaldybės administracijos direktoriaus 2019 m. sausio 15 d. įsakymą Nr. A-[136](file:///C%3A%5CUsers%5C2019%5CBendri%5Ca190136.docx) ,,Dėl Kauno miesto savivaldybės administracijos valstybės tarnautojų darbo užmokesčio nustatymo, skatinimo ir apdovanojimo, materialinių pašalpų skyrimo tvarkos aprašo patvirtinimo“ su visais pakeitimais ir papildymais;

2.2. Kauno miesto savivaldybės administracijos direktoriaus 2020 m. vasario 4 d. įsakymą Nr. A-[436](file:///C%3A%5CUsers%5C2020%5CBendri%5Ca200436.docx) „Dėl Kauno miesto savivaldybės administracijos darbuotojų, dirbančių pagal darbo sutartis, darbo apmokėjimo tvarkos aprašo patvirtinimo“ su visais pakeitimais ir papildymais.

3. Į p a r e i g o j u:

3.1. Savivaldybės administracijos padalinių vadovus susipažinti ir supažindinti su šiuo įsakymu padalinio valstybės tarnautojus ir darbuotojus, dirbančius pagal darbo sutartis, naudojantis dokumentų valdymo sistema „Kontora“;

3.2. į Savivaldybės administracijos padalinius neįeinančius valstybės tarnautojus susipažinti su šiuo įsakymu, naudojantis dokumentų valdymo sistema „Kontora“.

4. Šis įsakymas per vieną mėnesį nuo jo paskelbimo ar įteikimo dienos gali būti skundžiamas Regionų administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Tadas Metelionis |